open-index/open-wikipedia-markdown huggingface dataset:
Tverrfjellet

**Tverrfjellet** er et svært vanlig navn på fjell i Norge, deriblant:

## I Nord-Norge
*Tverrfjellet (Ballangen) &ndash; i Ballangen kommune i Nordland
*Tverrfjellet (Bardu) &ndash; i Bardu kommune i Troms
*Tverrfjellet (Hemnes) &ndash; i Hemnes kommune i Nordland
*Tverrfjellet (Lebesby) &ndash; i Lebesby kommune i Finnmark
*Tverrfjellet (Steigen) &ndash; i  Steigen kommune i Nordland
*Tverrfjellet (Sørreisa) &ndash; i Sørreisa kommune i Troms
*Tverrfjellet (Sør-Varanger) &ndash; i Sør-Varanger kommune i Finnmark
*Tverrfjellet (Senja) &ndash; i Tranøy kommune i Troms
*Tverrfjellet (Tysfjord) &ndash; i Tysfjord kommune i Nordland
*Tverrfjellet (Vefsn) &ndash; i Vefsn kommune i Nordland

## På Sørlandet, Vestlandet og Trøndelag
* Tverrfjellet (Haram) &ndash; i Haram kommune i Møre og Romsdal
* Tverrfjellet (Sula) &ndash; i Sula kommune i Møre og Romsdal
* Tverrfjellet (Stranda) &ndash; i Stranda kommune i Møre og Romsdal
* Tverrfjellet (Jostedalsbreen) &ndash; i Luster og Stryn kommuner i Sogn og Fjordane
* Tverrfjellet (Voss) &ndash; i Voss kommune i Hordaland
* Tverrfjellet (Evje og Hornnes) &ndash; i Evje og Hornnes kommune i Aust-Agder

## På Østlandet
* Tverrfjellet (Dovre) &ndash; i Dovre kommune i Oppland
* Tverrfjellet (Lesja) &ndash; i Lesja kommune i Oppland
* Tverrfjellet (Skjåk) &ndash; i Skjåk kommune i Oppland
* Tverrfjellet (Vang) &ndash; i Vang kommune i Oppland
* Tverrfjellet (Engerdal) &ndash; i Engerdal og Trysil kommuner i Hedmark
* Tverrfjellet (Tolga) &ndash; i Tolga kommune i Hedmark
Rainbow Bar and Grill

**Rainbow Bar and Grill** er en bar og restaurant på Sunset Strip (9015 Sunset Boulevard) i West Hollywood, California, USA.

Rainbow var opprinnelig eid av  Vincente Minnelli, på den tiden gift med Judy Garland, og ble raskt kjent som et tilholdssted for datidens kjendiser. John Belushi spiste sitt siste måltid (linsesuppe) ved bord #16, og Joe DiMaggio og Marilyn Monroe møttes der på en blind date.

På 60- og 70-tallet ble Rainbow kjent som fast tilholdssted for en rekke kjente rockemusikere. Stamgjester i denne perioden inkluderer John Lennon, Keith Moon, Grace Slick, Ringo Starr, Neil Diamond, Janis Joplin, Jim Morrison, Led Zeppelin og mange andre. Ritchie Blackmore's Rainbow er kalt opp etter utestedet.

Etterhvert som heavy metal gjorde sitt inntog på Sunset Strip på 80-tallet, gjenspeilte dette seg også på Rainbow. Medlemmer av  Mötley Crüe, Poison, og Guns N' Roses var gjengangere. Rainbow er nevnt i en rekke sanger, som «Sunset and Babylon» av W.A.S.P. og «Peach Kelli Pop» av Redd Kross, og var med i videoene til «November Rain», «Estranged» og «Don't Cry» av Guns N' Roses.

I avdelingen Over the Rainbow i 3. etasje er det ofte lavmælte konserter med akustiske band, i sterk kontrast til lydnivået i 1. etasje og på uteserveringen.

## Referanser
Spetakkel

**Spetakkel** var et Hip Hop band fra Bergen.

## Historie
Bandet ble etablert i 1999, og det bestod av «Piddi», «Gest», «Trost», «Leven» og «TomTom». Forløpere var gruppen Lynx Connection etablert i 1996 av Gest og Piddi. Den ble senere til gruppen Verbally Vicious. Den skiftet navn til Spetakkel i 1999. De ble først landskjent med «Kem Rocker» der de rapper på bergensk. På låten har de også med artisten Myrna på vokal.

Spetakkel var det første hiphop-bandet som slapp til på scenen i rockeklubben Garage i Bergen. I 2002 debuterte de med EP-en *[[Opp av bekkalokket]]*. De spilte under  i 2003 og ble kåret til ukas urørt på NRK P3 samme år. I 2004 ble de nominert til Alarmprisen i klassen årets hiphop/rapalbum for debutplaten *[[Spetakkel (album)|Spetakkel]]*.

Albumet *Spetakkel* gjorde at de ble kjent utenfor Bergen og det  ble fulgt opp av EP-en *Hansadansen* i 2004. Den inneholder også en hiphop-versjon av Jan Eggums «På’an igjen».

I april 2005 ga de ut en plate til som het *Spetakkel presenterer Slaglinjelaget* før endt norgesturné med den platen gikk medlemmene hver til sitt. Gest startet så sin solokarriere.

## Album
* 2002: *Opp av bekkalokket* – EP 5 spor
* 2003: *[[Spetakkel (album)|Spetakkel]]*
* 2004: *[[Hansadansen]]*
* 2005: *[[Spetakkel presenterer Slaglinjelaget]]*

## Medlemmer
* Gunnar «Gest» Greve Pettersen, f. 1982, rapper
* Petter «Piddi» Zweidorff, f. 1979, rapper
* Trond «Trost» Johannessen, f. 1978, rapper
* Even «Leven» Eriksen Ytre-Arne, f. 1983, DJ/produsent
* Thomas «TomTom» Haugland, f. 1981, produsent

## Referanser


## Litteratur
* Holen, Øyvind; *Hiphop-hoder Fra Beat Street til bygde-rap* , Oslo 2004 ISBN 82-430-0342-8

## Eksterne lenker
* 
* 
*  Om Spetakkel på mic.no besøkt 21. oktober 2008
*  Norsk Hiphop: Spetakkel  besøkt 21. oktober 2008
*  Nrk: Spetakkel besøkt 21. oktober 2008
*  VG:Spetakkel: «Spetakkel» besøkt 21. oktober 2008
*  You tube: Spetakkel - Kem Rocker besøkt 21. oktober 2008
Jason Kenny

**Jason Francis Kenny** (født 23. mars 1988) i Bolton) er en britisk banesyklist som spesialiserer seg på individuell sprint og lagsprint.

Sammen med Chris Hoy og Jamie Staff tok han gull på lagsprinten under OL i Beijing i 2008. På den individuelle sprinten tok han sølv, bak Chris Hoy. Under OL i London tok han igjen gull på lagsprinten, sammen med Philip Hindes og Chris Hoy. Han vant den individuelle sprinten.

I OL i Rio i 2016 vant han lagsprinten sammen med Philip Hindes og Callum Skinner, samt sprint og keirin og tangerte dermed Chris Hoys rekord på seks OL-gull.

Nyttårsaften 2016 ble Kenny forfremmet til kommandør av Order of the British Empire.

Han giftet seg i september 2016 med banesyklisten Laura Trott.

Under Sommer-OL 2020 i Tokyo som ble arrangert i 2021, tok han sølv i lagsprint og gull i keirin.

## Referanser


## Eksterne lenker
*
Stehøe

**Stehøe** (også skrevet *Stehøi*) er et fjell i Lom kommune i Innlandet og Luster kommune i Vestland. Det har en høyde på  meter over havet.

## Se også
* Liste over Norges høyeste fjell

## Referanser
Tormod Engelsviken

**Tormod Engelsviken** (født 1943) er en norsk teolog og missiolog. Han kommer fra Fredrikstad i Østfold.

Engelsviken er professor emeriti i misjonsvitenskap ved MF vitenskapelig høyskole. Hans innsats som misjonær, misjonsteolog og misjonsleder har gitt ham en sentral plass i kirkebildet både nasjonalt og internasjonalt.

Fra 1998 til 2003 var Engelsviken leder av Mellomkirkelig råd.

Han har gitt ut en rekke bøker og artikler.

## Eksterne lenker
*
Kerboga

**Kerboga** (arabisk: *كربغا*, tyrkisk: *Kürboğa*) var atabeg i Mosul under det første korstog og kjent som soldat 
.

Han var en tyrker som hadde suksess på grunn av sitt militære talent. Da han hørte om at korsfarerne hadde beleiret Antiokia i 1098, samlet han sine styrker og marsjerte for å unnsette byen. Han ankom rundt 5.-9. juni, og korsfarerne hadde hatt kontroll over byen siden 3. juni. De var ikke i stand til å skaffe seg forsyninger før Kerboga ankom og beleiret korsfarerne inne i byen. 

I løpet av beleiringen ble Peter Eremitten sendt som utsending til Kerboga av de kristne prinsene i byen for å forhandle. Kerboga var antagelig sikker på sin stilling og inngikk ingen avtale. 

Inne i byen hevdet Peter Bartolomeus i løpet av beleiringen å ha oppdaget den hellige lanse gjennom et syn. Denne oppdagelsen gav den kristne hæren fornyet styrke. Samtidig brøt det ut uenigheter og krangler i atabegens hær. 28. juni bestemte, Bohemond, lederen for den kristne hæren seg for å angripe, og Kerboga ble overrasket fordi hans informasjoner fortalte om en svak, uorganisert hær. I stedet stod han overfor en motivert og enhetlig hær, mens hans egen hær var splittet. Han måtte trekke seg tilbake og dro tilbake til Mosul som en knust mann.

## Referanser
Yonan

**Yonan** (*Yŏnan kun*) er et fylke i Sør-Hwanghae i Nord-Korea.

## Administrativ inndeling
Fylket er delt inn i en ŭp (småby), en rodongjagu (arbeiderdistrikt) og 27 ri (landsby).

## Referanser


## Eksterne lenker
*  Kart over Hwanghae-provinsene
*  Detaljert kart
*  North Korean Human Geography
Hellevassfonni

**Hellevassfonni** er en isbre på Hallingskarvet i Hol kommune i Buskerud. Den ligger like vest for Folarskardnuten og fjelltoppene rundt breen strekker seg opp til en største høyd på 1885 meter over havet. 

## Referanser
Jamie Staff

**Jamie Alan Staff** (født 30. april 1973 i Ashford) er en britisk banesyklist. Han har totalt ti VM-medaljer på bane, tre gull, fire sølv og tre bronse, de fleste i lagsprint.

Sammen med Chris Hoy og Jason Kenny tok han gull på lagsprinten under OL i Beijing i 2008.

Staff er utnevnt til medlem av Order of the British Empire.

## Eksterne lenker
*
Charles Delporte

**Charles Jules Delporte** (født 11. mars 1893, død 1960) var en belgisk fekter som deltok i de olympiske leker 1924 i Paris.

Delporte ble olympisk mester i fekting under OL 1924 i Paris. Han vant den individuelle konkurransen i kårde. Han var også med på det belgiske laget som kom på andreplass i lagkonkurransen i kårde bak Frankrike.

## OL-medaljer
* 1924  Frankrike -  **Gull** i fekting, kårde  Belgia
* 1924  Frankrike -  Sølv i fekting, kårde lagkonkurranse  Belgia

## Referanser


## Eksterne lenker
*
Ed Clancy

**Edward (Ed) Clancy** (født 12. mars 1985 i Barnsley) er en britisk profesjonell bane- og landeveissyklist som sykler for Motorpoint – Marshalls Pasta.

Innen banesykling er hans spesialitet forfølgelse. Han har VM-gull i lagforfølgelse fra 2005, 2007, 2008 og 2012 og i omnium fra 2010.

Sammen med Paul Manning, Geraint Thomas og Bradley Wiggins tok han gull og satte verdensrekord på 4000 m lagforfølgelse under OL i Beijing i 2008. Det samme gjorde han i 2012 sammen med Geraint Thomas, Steven Burke og Peter Kennaugh. Da tok han også bronse i omnium.

I OL i Rio i 2016 tok han gull i lagforfølgelse sammen med Owain Doull, Steven Burke og Bradley Wiggins.

Clancy er utnevnt til medlem av Order of the British Empire. Nyttårsaften 2016 ble han forfremmet til offiser av samme orden.

## Referanser


## Eksterne lenker
* 
*
Papa Dee

**Papa Dee** er et artistnavn for **David Christopher ''Daniel'' Wahlgren** (født 13. juli 1966 i Göteborg) er en svensk reggaesanger og DJ i sjangeren ragga og dancehall. Papa Dee var gift med fotomodellen Andrea Hedström Wahlgren.

## Biografi
Papa Dee gjorde sine første liveopptredener på midten av 1980-tallet i Göteborgsbandet *Sockerbeat* og etterfølgeren *Beat About the Bush*, blant annet på singelen *Galloping Gourmet*/*Undo* i 1986. Tidligere hadde han DJ-et på flere av de årlige «Bob Marley Tribute»-sound systems som reggaeprofilen Ras Jhoe arrangerte i Göteborg. 

Major label-debuten fikk han i 1988 med singelen *Funky Raggamuffin*/*Let the Music Play* som er en blanding av dancehall og hiphop utgitt på Telegram Records Stockholm, produsert av Magnus Frykberg. Han ble samtidig medlem i gruppen Stonefunkers, der han i noen år var rapper.

Etter noen singler i samarbeid med Rob'n'Raz valgte han igjen å bli soloartist. Han fikk sitt gjennombrudd i 1990 da han slapp skiven *Lettin' Off Steam*, i hovedsak en hiphop- og dancehallskive produsert av Bomkrash. Den neste *One Step Ahead* hadde også sterke element av soul og reggae, en nyhet var også at han sang blandet med rapping. *Original Master*, som kom i 1994, produsert av Denniz Pop ved Cheiron, var ytterligere et stilmessig steg der eurodisco og dance blandes sammen med de tidigere stilene. På skiven finnes coverlåten *The First Cut Is the Deepest* som til dags dato har vært hans kommersielt mest vellykkede låt. 

På 1990- og 2000-tallet har han gitt ut flere album, ofte i samarbeid med Desmond Foster. Han er også del av det amerikanske musikkollektivet Brooklyn Funk Essentials.

Papa Dee er gift med fotomodellen Andrea Hedström Wahlgren.

Våren 2008 ledet han programmet *Papa's kappsäck* på SVT der han reiste rundt i verden og traff musikere og spilte med dem.

Den 13. september 2008 ble Daniel Wahlgren grepet mistenkt for grov mishandling av sin daværende hustru Andrea Wahlgren. 20. oktober samme år ble han dømt av tingretten til 70 dagsbøter á 120 kroner for (*ringa*) mishandling og for å ha dyttet sin hustru inn i en husvegg.

## Diskografi
**Album**
* *Lettin' Off Steam* (1990)
* *One Step Ahead* (1993)
* *Original Master* (1994)
* *The Journey* (1996)
* *Island Rock* (1998)
* *The Man Who Couldn't Say No* (2001)
* *Live It Up!* (2004)
* *A Little Way Different* (2008)
* *Fall From Grace* (2012)
* *Papa Dee Meets The Jamaican Giants vs Internal Dread In Dub* (2019)
* *Papa Dee Meets First Light - Showcase LP Vol 1* (2019)

## Referanser


## Eksterne lenker
* 
* 
* Göteborgsreggae på 80-tallet
* Soundtracks for Predator 2
Paul Manning

**Paul Manning** (født 6. november 1974 i Sutton Coldfield) er en britisk tidligere profesjonell bane- og landeveissyklist som syklet for Landbouwkrediet-Tönissteiner i 2007 og 2008. Han har tre OL-medaljer fra banesykling.

Sammen med Ed Clancy, Geraint Thomas og Bradley Wiggins tok han gull og satte verdensrekord på 4000 m lagforfølgelse i OL i Beijing i 2008. Han la opp etter OL.

Manning er utnevnt til medlem av Order of the British Empire.

## Referanser


## Eksterne lenker
*
Stein Kåre Kristiansen

**Stein Kåre Kristiansen** (født 1951) er en norsk journalist, korrespondent og politisk kommentator med lang fartstid i VG og . Kristiansen har befattet seg mye med norsk regjeringspolitikk og i særdeleshet norsk valg.

Kristiansen vokste opp på Nesodden som sønn av KrF-politikeren Kåre Kristiansen. Han startet journalistkarrieren i *[[Vårt Land]]* i 1973 og var der til han gikk til Verdens Gang i 1977. Han startet i avisas politiske avdeling, deretter ble han avisas korrespondent i USA. I 1989 ble han leder i ''VGs'' politiske avdeling. Fra 1990 og frem til 1995 var korrespondent i Sovjetunionen og Russland, med base i Moskva. Fra 1995 var Kristiansen igjen leder av *VGs* politiske avdeling. I 1996 ble han ansatt i TV 2s politiske avdeling, først som journalist, deretter som avdelingsleder. I 2000 ble han ansatt som ny aktualitetsredaktør og fikk dermed ansvaret for aktualitetsprogrammene *[[Rikets tilstand (TV-program)|Rikets tilstand]], [[Holmgang (TV-program)|Holmgang]]* og *[[Tabloid (fjernsynsprogram)|Tabloid]]*. Han fortsatte imidlertid som kommentator og reporter ved større politiske begivenheter. I 2005 fikk han ny stilling i kanalen som politisk redaktør. Fra 2010 ledet han programmet *Kristiansen & Strand* sammen med Arne Strand. Han sluttet i TV 2 i 2014. 

I tiden etter TV 2 har Kristiansen vært tilknyttet Gambit H+K som rådgiver og politisk kommentator.

## Referanser
Ellen Osiier

**Ellen Ottilia Osiier** (født 13. august 1890 død 6. september 1962) var en dansk fekter som deltok i de olympiske leker 1924 i Paris.

Osiier ble olympisk mester i fekting under OL 1924 i Paris. Hun vant den individuelle konkurransen i florett for damer uten å tape en eneste kamp. Hennes ektemann, Ivan Osiier, deltok i hele sju olympiske leker, han vant en sølvmedalje i kårde i OL 1912 i Stockholm og han ble dansk mester i fekting hele 25 ganger.

Hun var søster av Lars Saabye Christensens farmor.

## OL-medaljer
* 1924  Paris -  **Gull** i fekting, florett damer  Danmark

## Eksterne lenker
*
Sándor Pósta

**Sándor Pósta** (født 25. september 1888, død 4. november 1952 i Budapest) var en ungarsk fekter som deltok i de olympiske leker 1924 i Paris.

Pósta ble olympisk mester i fekting under OL 1924 i Paris. Han vant den individuelle konkurransen i sabel. Han var også med på de ungarske lagene som kom på andreplass i lagkonkurransen i sabel og på tredje i florett.

## OL-medaljer
* 1924  Frankrike -  **Gull** i fekting, sabel  Ungarn 
* 1924  Frankrike -  Sølv i fekting, sabel lagkonkurranse  Ungarn 
* 1924  Frankrike -  Bronse i fekting, florett lagkonkurranse  Ungarn

## Referanser


## Eksterne lenker
*
Juan Curuchet

**Juan Esteban Curuchet** (født 4. februar 1965 i Buenos Aires) er en bane- og landeveissyklist fra Argentina.

Curuchet har representert Argentina i seks OL (1984, 1988, 1996, 2000, 2004 og 2008). Han avsluttet sin olympiske karriere, i en alder av 43 år, ved å vinne gull i madison under OL i Beijing i 2008 sammen med Walter Pérez.

## Referanser


## Eksterne lenker
*
Penelope Heyns

**Penelope («Penny») Heyns** (født 8. november 1974) er en sørafrikansk svømmer. Heyns er best kjent for å være den eneste kvinnen i olympisk historie som har vunnet bådde 100 m og 200 m bryst, noe hun gjorde under Sommer-OL 1996 i Atlanta. Hun ble dermed også Sør-Afrikas første olympiske mester etter apartheidstyrets fall. Sammen med den australske mesteren Leisel Jones blir Heyns ansett som en av verdens beste brystsvømmere.

Penelope Heyns er vunnet et stort antall i medaljer i bl.a. OL, Samveldelekene, kortbane-VM, Pan Pacific Championships og Sommer-Universiaden.

## Referanser


## Eksterne lenker
*
Peter Bartolomeus

**Peter Bartolomeus** (født i Marseille i kongedømmet Frankrike, død 20. april 1099 i Antiokia ved Orontes i fyrstedømmet Antiokia) var en soldat, munk og mystikker fra Frankrike som tok del i det første korstog.

## Korsfarermunk
Peter var del av Raimond IV av Toulouses hær. Peter var opprinnelig en av tjenerne til Guillaume, Herren av Cunhlat. 

Han begynte å få syner i desember 1097, under beleiringen av Antiokia, for det meste fra St. Andreas. Peter hevdet at St. Andreas tok ham til St. Peter, inne i Antiokia, og viste ham hvor relikviet av den hellige lanse lå. St. Andreas instruerte Peter til å fortelle korstogets ledere om dette og å gi lansen til Raimond IV av Toulouse når den ble funnet. Peter informerte ikke umiddelbart Raimond eller andre ledere om dette, og han ble besøkt fire ganger til før juni 1098. Han begynte å miste sine syner i februar 1098, antagelig på grunn av hungersnøden som påvirket korsfarerne, men han trodde at St. Andreas straffet ham. 

Etter at korsfarerne erobret Antiokia, begynte Peter og Raimond å grave ut gulvet i kirken. Den 14. juni 1098 fant og identifisertePeter lansen, og han hevdet å ha blitt besøkt enda en gang av St. Andreas samme natt. Han fortalte ham at han skulle etablere en feiringsdag til ære for oppdagelsen. Mange, inkludert den pavelige legat biskop Adhemar av Le Puy, trodde at Peter var en sjarlatan og bare hadde bragt med seg et stykke jern som han kunne «finne». Etter Adhemars død senere i 1098, sa Peter at Adhemar besøkte ham for å bekrefte lansens ekthet.

Oppdagelsen av lansen ble til å begynne med regnet som et godt tegn, og den hevet moralen til korsfarerne da de selv ble beleiret av en muslimsk hær. Lansen fikk æren for den påfølgende seieren i beleiringen, akkurat som St. Andreas hadde lovet.

Men Peters rykte ble svekket fordi mange av adelsmennene fremdeles ikke trodde ham. Han hevdet senere at Kristus hadde besøkt ham og instruert korsfarerne om å marsjere barfot til Jerusalem, men dette ble stort sett ignorert. Andre syner, fra Kristus, St. Andreas, Adhemar og andre, avslørte guddommelig sinne ovenfor forskjellige synder og svakheter hos korsfarerne. 

Den 8. april 1099 gikk Peter gjennom en ildprøve i et forsøk på å bevise sin uskyld. Det er svært sannsynlig at han var alvorlig forbrent i prosessen, selv om han hevdet at han var uskadet på grunn av at Kristus hadde dukket opp i ilden og han han ble skadet etterpå da folkemengden stormet mot ham. Han døde den 20. april.

## Litteratur
* *Anonymi Gesta Francorum et Aliorum Hieorsolimitorum* (red L. Bréhier as Histoire Anonyme de la Premiére Croisade), Paris, 1924. 

* Runciman, Steven, *A History of the Crusades (Vol I)*, Cambridge: Cambridge University Press, 1951.

* Asbridge, Thomas *The Holy Lance of Antioch: Power, Devotion and Memory on the First Crusade*, Reading Medieval Studies 33 (2007), 3-36.
Liste over byer i Italia

Dette er en liste over **byer i [[Italia]]** med over  innbyggere. 

## Alfabetisk

Listen kan sorteres. 

## Referanser
Walter Pérez

**Walter Fernando Pérez** (født 3. januar 1974 i San Justo) er en bane- og landeveissyklist fra Argentina.

Han tok OL-gull i madison under OL i Beijing i 2008 sammen med Juan Curuchet.

## Referanser


## Eksterne lenker
*
Adolf van der Voort van Zijp

**Adolph Dirk Coenraad van der Voort van Zijp** (født 1. september 1892 død 8. mars 1978 i Monaco) var en nederlandsk rytter som deltok under OL 1924 i Paris og OL 1928 i Amsterdam.

Van der Voort van Zijp ble olympisk mester to ganger under OL 1924 i Paris. Han vant både den individuelle og lagkonkurransen i feltritt. I den individuelle konkurransen vant han olympisk gull med hesten «Silver Piece». Han var også med på det nederlandske laget som vant lagkonkurransen i feltritt med 5297,5 poeng foran Sverige med 4743,5. Det nederlandske laget besto av Antonius Colenbrander på hesten «King of Hearts» Gerard de Kruijffpå «Addio» Charles Pahud de Mortanges på «Johnny Walker» og Van Zijp på hesten «Silver Piece». Fire år senere, under OL 1928 i Amsterdam vant han sin tredje olympiske gullmedalje, i lagkonkurransen i feltritt.

## OL-medaljer
* 1924  Paris –  **Gull** i hestesport, feltritt  Nederland
* 1924  Paris –  **Gull** i hestesport, feltritt lag  Nederland
* 1928  Amsterdam –  **Gull** i hestesport, feltritt lag  Nederland

## Referanser


## Eksterne lenker
*
Illapel

**Illapel** er en by og kommune i Choapa-provinsen i Coquimbo-regionen i Chile. Byen ligger ved Río Illapel og markerer landet smaleste punkt langs en breddegrad (94 km).

## Referanser


## Eksterne lenker
*
Dugi otok

**Dugi otok** (kroatisk for «lang øy») er ei øy i Adriaterhavet utafor kysten av Kroatia. Den ligger nord på den dalmatiske kysten, vest for byen Zadar.

Dugi otok er den største og østligste av øyene utenfor Zadar, og har fått navnet sitt etter sin karakteristiske form (den er 45 km lang og 5 km på det bredeste. Det høyeste punktet på øya er 337 moh, og mange av de høyereliggende områdene er dekket av aleppofuru. Vestkysten er høy og bratt, og de fleste landsbyene ligger på østsiden av øya. Sali er den største bosettingen med i overkant av 700 innbyggere, andre landsbyer er Božava, Dragove, Soline, Brbinj, Luka, Polje, Verona, Savar, Veli Rat, Zaglav og Žman.

I landsbyen Veli Rat er det et kjent fyrtårn. Det ligger også flere ruiner fra romersk tid på øya. 

## Referanser


## Eksterne lenker
* 
*  Dugi otok Turistinformasjon (kroatisk/engelsk/tysk/italiensk)
Tenerife sør lufthavn

**Tenerife sør lufthavn** , spansk: **Aeropuerto de Tenerife Sur**, tidligere kjent som **Tenerife sør – Dronning Sofia lufthavn** (Tenerife-Reina Sofia) er en internasjonal lufthavn på øya Tenerife på Kanariøyene. Tenerife sør lufthavn åpnet 1978 og er den største av de to internasjonale lufthavnene på Tenerife, den andre er Tenerife nord lufthavn i Los Rodeos, og nest størst på Kanariøyene, etter Gran Canaria internasjonale lufthavn.

## Eksterne lenker
*
Buskjærsteinen

**Buskjærsteinen** er et undervannsskjær nord for Buskjærene og Buskjærfjorden (utenfor Oksefjorden) som er innseilingen til Tvedestrand).

Stedet er beskrevet av en dykker som en grunne med «en stor steinblokk fint plassert oppå to noe mindre stein».  Stedet ligger nær grensen mellom Flosta og Borøy, i dag er dette grensen mellom kommunene Arendal og Tvedestrand. Buskjærsteinen ligger på Arendals side av grensa. Herfra er det også mulig å seile innenskjærs til Lyngør. 

Buskjærsteinen er kjent fordi det om kvelden 6. juli 1812 foregikk en trefning her mellom norske kanonjoller fra Arendal kystforsvarsdivisjon og kystfestninger og de engelske orlogskip som senket den norsk-danske fregatten «Najaden». Trefningen er omtalt som trefningen ved Buskjærsteinen. 

Grunnen ved Buskjærsteinen er i dag markert med en jernstang. 

## Litteratur
*Leif Svalesen: *Trefningen ved Buskjærsteinen 1812*. I Aust-Agder-Arv 1973-74, s. 181 – 188.
Joan Llaneras

**Joan Llaneras Roselló** (født 17. mai 1969 i Porreres, Mallorca) er en spansk banesyklist som spesialiserer seg på madison og poengritt.

Han er fire ganger verdensmester i poengritt og tre ganger i madison. Han er to ganger olympisk mester, han vant poengrittet i OL i Sydney og i OL i Beijing. Llaneras tok også sølv i madison i Beijing.

## Eksterne lenker
*
Gerard de Kruijff

**Gerard Pieter de Kruijff** (født 27. januar 1890 i Buren, død 16. oktober 1968 i Deventer) var en nederlandsk rytter som deltok under OL 1924 i Paris og OL 1928 i Amsterdam.

Kruijff ble olympisk mester under OL 1924 i Paris. Han var med på det nederlandske laget som vant lagkonkurransen i feltritt med 5297,5 poeng foran Sverige med 4743,5. Det nederlandske laget besto av Antonius Colenbrander på hesten «King of Hearts», Charles Pahud de Mortanges på «Johnny Walker», Adolf van der Voort van Zijp på «Silver Piece» og de Kruijff på hesten «Addio». Fire år senere, under OL 1928 i Amsterdam vant han sin andre olympiske gullmedalje, i lagkonkurransen i feltritt og i den individuelle konkurransen kom han på andreplass.

## OL-medaljer
* 1924  Paris -  **Gull** i hestesport, feltritt lag  Nederland
* 1928  Amsterdam -  **Gull** i hestesport, feltritt lag  Nederland
* 1928  Amsterdam -  Sølv i hestesport, feltritt lag  Nederland

## Referanser




## Eksterne lenker
*
Kryssmast

**Kryssmast** betegner den nest akterste masten på fire- og femmastede fullriggere eller barker. Begrepet stammer fra tysk, *kreutz*, (kors) og har trolig sin opprinnelse i skikken med å henge et krusifiks i en mast. Navnet har ikke noe med å krysse, seile siksakk, eller bidevind på skiftende halser. På tremastede fartøyer er det vanlig å betegne aktre mast som mesanmasten, men i enkelte tilfeller ser en også *kryssmast* brukt om denne.
EM i friidrett 1998 – 20 kilometer kappgang menn

Dette er de offisielle resultatene for øvelsen **20 km kappgang herrer** ved EM i friidrett 1998 i Budapest, Ungarn som ble avholdt den 18. august 1998 med 33 deltagere. 

Norge var ikke representert i øvelsen.

## Resultater

## Eksterne lenker
* Resultater
Bulgogi

**Bulgogi** er en koreansk matrett som består av storfekjøtt. Ordet betyr direkte oversatt «mat tilberedt over åpen flamme».

## Historikk
Opprinnelsen til *bulgogi* er usikker. Retten ble kalt for «Neobiani(너비아니)» under Joseon-dynastiet.

## Tilberedning
Kjøttet marineres først i en blanding av soyasaus, sukker, sesamolje, hvitløk og andre ingredienser som vårløk eller sopp. Noen ganger supplerer en med nudler avhengig av hvilken region i landet en befinner seg i. Det marinerte kjøttet blir deretter grillet over glødende trekull. I koreanske hjem benyttes ofte en bærbar gassgrill, som settes midt på bordet slik at alle kan plukke kjøttet direkte fra grillen. Bordet fylles ellers med skåler med ulike sideretter (banchan), ris og ferske grønsaker og salatblad. Retten spises normalt med spisepinner.

Bulgogi er først og fremst en enkel måte å tilberede kjøtt på. Den kan forberedes, også i større mengder om nødvendig, blant annet med marinering av kjøtt. I Korea er det ikke uvanlig at en marinerer flere kilo kjøtt samtidig, slik at det rekker til flere middager.

Retten kan lages med ulike typer kjøtt, som *dak bulgogi* laget med kylling eller *dweji bulgogi* lager med svinekjøtt.

## Utbredelse
Det finnes en egen fast-food *bulgogi*-hamburger som selges mange steder.

Blant utlendinger er *bulgogi* og kimchi blant de mest populære matrettene. Fordi mange ikke liker den skarpe kimchi-smaken er *bulgogi* den koreanske matretten som flest utlendinger liker best.

## Bildegalleri

Fil:Korean.food-Bulgogi-02.jpg|*Bulgogi* med *[[banchan]]*
Fil:Korean.food-Bulgogi-01.jpg|*Bulgogi*
Fil:Casserole Bulgogi.JPG|*Bulgogi*-bolle


## Referanser

## Eksterne lenker
* 
* Bilder og oppskrifter 
* Kalorioversikt
* Bulgogi  Korean Tourism Organization, besøkt 25. oktober 2010 (engelsk)
Universitetet i Nouakchott

**Universitetet i Nouakchott** (fransk:Université de Nouakchott) er et universitet i Nouakchott, hovedstaden i Mauritania. Universitetet ble etablert i 1981 og har mere enn 8 000 studenter.

## Referanser


## Eksterne lenker
* (engelsk) University of Nouakchott website
* University of Nouakchott at Contemporary Africa Database
Tone Størseth

**Tone Størseth** (født 9. november 1971) er en norsk journalist. Hun var ansvarlig redaktør og daglig leder i lokalavisen *[[Kragerø Blad Vestmar]]* 2006-2012. Hun har arbeidet som journalist og direktør i NAV.

## Referanser
Victoria Pendleton

**Victoria Pendleton** (født 1980) er en britisk tidligere banesyklist.

Hun har ni VM-gull og fem VM-sølv og to VM-bronse, de fleste i sprint og keirin. Hun ble olympisk mester i sprint under OL i Beijing i 2008 og i keirin i OL i London i 2012.

Pendleton ble i dronningens nyttårsliste for 2013 forfremmet til kommandør (CBE) av Den britiske imperieordenen.

## Referanser


## Eksterne lenker
* 
*
Charles Pahud de Mortanges

**Charles Ferdinand Pahud de Mortanges** (født 13. mai 1896 i Haag, død 7. april 1971 i Haag) var en nederlandsk rytter som deltok i flere olympiske leker, 1924 i Paris, 1928 i Amsterdam, 1932 i Los Angeles og 1936 i Berlin.

Pahud de Mortanges ble olympisk mester under OL 1924 i Paris. Han var med på det nederlandske laget som vant lagkonkurransen i feltritt med 5297,5 poeng foran Sverige med 4743,5. Det nederlandske laget besto av Antonius Colenbrander på hesten «King of Hearts», Gerard de Kruijff på «Addio», Adolf van der Voort van Zijp på «Silver Piece» og Pahud de Mortanges på hesten «Johnny Walker». Individuelt kom han på fjerdeplass.

Fire år senere, under OL 1928 i Amsterdam vant han både den individuelle og lagkonkurransen i feltritt. Han vant sin fjerde olympiske gullmedalje under OL 1932 i Los Angeles i feltritt individuelt. Han var også med på det nederlandske laget som tok sølv i lagkonkurransen.

## OL-medaljer
* 1924  Paris -  **Gull** i hestesport, feltritt  Nederland
* 1928  Amsterdam -  **Gull** i hestesport, feltritt  Nederland
* 1928  Amsterdam -  **Gull** i hestesport, feltritt lag  Nederland
* 1932  Los Angeles -  **Gull** i hestesport, feltritt  Nederland
* 1932  Los Angeles -  Sølv i hestesport, feltritt lag  Nederland

## Referanser


## Eksterne lenker
*
Kryssholt

**Kryssholt**, også kalt **krysspullert**, betegner en fastmontert innretning som brukes til å gjøre fast en line eller trosse for å fortøye skip og båter. Det typiske kryssholt har form som en langstrakt ambolt eller en T. Kryssholt kan finnes både om bord og i land, og lages i tre, plast eller metall.

Kryssholt brukes også for å feste skjøter og fall på master på seilbåter og liner på flaggstenger. 

En robust variant lages med to loddrette, sylinderformede tre- eller metallstykker. Denne kalles oftest puller eller pullert.

## Bruk
Tauet festes ved alltid først å legges rundt under den borteste puller, deretter over midten, og under den nærmeste puller, osv.. Det er vanlig å avslutte med en halvstikk som låser tampen. Noen ganger er det å foretrekke en halvstikk med slipp for å løse det lettere.

## Referanser
Forklaringstegnet

**:** (forklaringstegnet) er et tegn som består av en c typesatt opp ned etterfulgt av et kolon. Betydningen av tegnet er «det er», og det er synonymt med forkortelsen «d.e.», eller den latinske forkortelsen «i.e.» («*id est*»). Vanligvis brukes tegnet innenfor parenteser, for eksempel i Ivar Høyems *[[:s:Norsk mållære/8|Norsk mållære]]*, «korkje (ɔ: ingjen av tvo)».

Tegnet har blitt brukt i Norge, og Danmark og på Island (og i mindre grad i Sverige), siden middelalderen, men i løpet av slutten på 1900-tallet er det falt ut av bruk. En forklaring på dette er at mens man typesatte tekster manuelt, kunne man lett snu en *c* opp-ned (og dermed bak-fram); problemet oppstod derimot når typesetting skulle skje med forhåndsdefinerte typer i en digital verden. Ettersom operativsystemene får større støtte for tegnsett, som Unicode, er det mulig å bruke tegnet, også i en digital hverdag.

Torbjørn Eng siterer Kirstes *Yrkeslære for settere*, og poengterer at denne sier at dette tegnet «blir ofte brukt i norsk sats istedenfor d. e. = det er». Det er spesifisert at dette tegnet brukes på norsk, og at det derfor er mer sjelden i bruk utenfor Norges grenser.

Det er viktig å merke seg at dette tegnet ikke har noen sammenheng med det internasjonale fonetiske alfabetet, der man også benytter seg av en c typesatt bakvendt og etterfulgt av et trekantkolon. I lydskrift indikerer tegnet  en halvåpen bakre rundet vokal, mens trekantkolonet viser at denne skal ha lang uttale.

## Inntasting på datamaskiner
Den første delen av tegnet, , har kodepunkt U+0254 i Unicode.

HTML: `&amp;#x254;:`

LaTeX: Med 
 kan tegnet typesettes med: `\m{o}:`

Linux: Kontroll+skift+U deretter «`254 :`»

Microsoft Word: ` 254` deretter alt-X, og `:`

## Referanser
Øytjørnnosi

**Øytjørnnosi** er et fjell i Årdal kommune i Sogn og Fjordane. Det ligger mellom Morka-Koldedalen i nord og Hjelledale i sør, og har navn etter Øytjørn på vestsida. Fjellet har en høyde på  meter over havet.

## Se også
* Liste over Norges høyeste fjell

## Referanser
Julien Absalon

**Julien Absalon** (født 16. august 1980 i Remiremont) er en fransk terrengsyklist. Han ble olympisk mester både i 2004 og 2008.

## Meritter
* 1.-plass nasjonalt mesterskap i rundbane olympisk format 2008 i Frankrike. 
* 1.-plass nasjonalt mesterskap i rundbane olympisk format 2007 i Frankrike. 
* 1.-plass nasjonalt mesterskap i rundbane olympisk format 2006 i Frankrike. 
* 1.-plass nasjonalt mesterskap i rundbane olympisk format 2005 i Frankrike. 
* 1.-plass nasjonalt mesterskap i rundbane olympisk format 2004 i Frankrike. 
* 17 verdenscupseiere
* 1.-plass UCI verdenscup sammenlagt (fem ganger)
* 1. verdensmesterskap 2004, 2005, 2006, 2007

## Referanser


## Eksterne lenker
* 
*
Skardtind

**Skardtind** er et fjell mellom Finndalen i Lom og Lordalen i Lesja. Toppen danner grensepunkt mellom kommunene Skjåk, Lom og Lesja i Innlandet. Fjellet har en høyde på  meter over havet.

Toppen av fjellet er dekket av et lag med granitt, mens berggrunnen ellers utgjøres av granittisk gneis. 

## Se også
* Liste over Norges høyeste fjell

## Fotnoter



## Referanser
Populonia

**Populonia** er en italiensk landsby og en *[[frazione]]* av byen Piombino i provinsen Livorno i Toscana. Stedet er spesielt bemerkelsesverdig for å ha vært en etruskisk oldtidsby og hvor det fortsatt finnes levninger igjen, blant annet en betydningsfull *necropolis*, gravlund. Det er også en stor festning bygget på 1400-tallet av Appiani, herre av Piombino, hvor det ble benyttet stein fra det etruskiske stedet. Området ligger på nordenden av halvøya Monte Massoncello, nord for Piombino. Byens latinske navn var *Populonium* og dens etruskiske var *Pupluna* eller *Fufluna*.

## Oldtidens Populonia
Populonia var en oldtidshavn i Etruria, opprinnelig forbundet til Volterra, men senere omgjort til en blomstrende uavhengig sentrum for sjøfart og gruvedrift. Havnen fortsatt å spille en rolle selv etter at den etruskiske sivilisasjonen forsvant, og stedet var fortsatt et bispested på 500-tallet e.Kr. Byen ble ødelagt av langobarder i år 570. De få overlevende, ledet av biskop Cerbo, flyktet til Elba.

I henhold til Vergilius sendte byen en kvote som hjelp til Æneas og skaffet Scipio Africanus jern i år 205 f.Kr. Byen tilbød betydelig motstand mot den romerske diktatoren Lucius Cornelius Sulla som tok byen etter beleiring, og fra denne tid begynte byens nedgang, noe Strabo har beskrevet og anmerket byens tilbakegang, og fire århundre senere beskriver Rutilius Claudius Namatianus byen i ruiner.

## Arkeologisk beskrivelse
Den tidligere etruskiske byen (bortimot den eneste som ble bygget direkte ved sjøen) ligger på en åskam utsatt for vinden og er nå kronet av en iøynefallende middelalderfestning og en moderne landsby. Det er betydelig rester fra bymuren igjen, som består av store, uregelmessig steinblokker (som ble ble dannet når man naturlig deler skiferaktig sandstein) og den sirkler rundt 2,5 km om byen. Levningene innenfor murene er romerske, et vannreservoar og en mosaikk med representasjoner av fisker. Den antikke forfatteren Strabo nevner eksistensen av et vakttårn for tunfisk. Det er en del graver utenfor byen, noen som går tilbake til villanovakulturens tid på 800-tallet f.Kr. og til midten av 200-tallet f.Kr. Disse ble utforsket i 1908. I en av gravene, en stor og sirkelformet grav, ble det funnet tre gravmonumenter av den karakteristiske liggende posituren til etruskiske døde. De var skåret i en etterligning av trevare, og det ble også funnet en fin bronsestatuett av helten Ajax den mindre som begår selvmord. Tett ved ble det funnet en hestekrage med fjorten bronseklokker. 

Ruiner av et tempel, ødelagt i antikken, muligens av Dionysios I av Syrakus i 384 f.Kr., ble også funnet og med fragmenter av attiske vaser fra 400-tallet f.Kr. I byen er det også blitt avdekket mynter i sølv og kobber. Jerngruvene på Elba, og utvinning av tinn og kobber på fastlandet ble eid og smeltet av befolkningen i Populonia. Det lå varme kilder rundt 10 km fra hovedvegen, *Via Aurelia*, ved kysten. På dette stedet gikk en sideveg til *Saena* (Siena).

## Se også
*Etruskerne
*Volterra
*Piombino

## Referanser
Marianne Vos

**Marianne Vos** (født 13. mai 1987 i ’s-Hertogenbosch) er en nederlandsk sykkelcross-, bane- og landeveissyklist. Hun ble i 2006 verdensmester i både sykkelcross og landeveissykling, i en alder av 19 år. I 2008 ble hun også verdensmester på bane.

Samme år ble hun også olympisk mester på bane da hun vant poengrittet under OL i Beijing. Hun ble også nummer seks i landeveisrittet.

I 2012 ble hun olympisk mester på landeveisrittet. Hun ble også verdensmester (som i 2006) etter fem VM-sølvmedaljer på rad.

Under Sommer-OL 2024 som ble avholdt i Paris, tok hun sølv.

## Referanser


## Eksterne lenker
* 
* 
* 
*
Svarthøe

**Svarthøe** er et fjell nord i Lesja kommune i Innlandet. Det har en høyde på  meter over havet.

Berggrunnen består av granittisk gneis.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Geitåhøe

**Geitåhøe** er et fjell øst for Aursjøen, helt nord i Lesja kommune i Innlandet. Fjellet har en høyde på 1&nbsp;884 meter over havet, og ligger i Dovrefjell-Sunndalsfjella nasjonalpark.

## Se også
* Liste over Norges høyeste fjell

## Fotnoter



## Referanser
Emil Benecke

**Emil Benecke** (født 4. oktober 1898 i Magdeburg død 12. august 1945 i Riga i daværende Sovjetunionen) var en tysk vannpolospiller som deltok i de olympiske leker 1928 i Amsterdam og 1932 i Los Angeles.
 
Benecke ble olympisk mester i vannpolo under OL 1928 i Amsterdam. Han var med på det tyske laget som vant vannpoloturneringen. Det var fjorten nasjoner som stilte lag. Tyskland slo Belgia med 5-2 i finalen etter forlengning. De andre spillerne på det tyske laget var Erich Rademacher, Fritz Gunst, Otto Cordes, Karl Bähre, Joachim Rademacher, Max Amann og Johannes Blank. Benecke spilte alle tre kampene og han scoret tre mål. 

Fire år senere, under OL 1932 i Los Angeles spilte han på tyske laget som kom på andreplass i vannpolo bak Ungarn. Benecke spilte alle fire kampene.

## OL-medaljer
* 1928  Amsterdam -  **Gull** i vannpolo, (Tyskland)
* 1932  Los Angeles -  Sølv i vannpolo, (Tyskland)

## Referanser


## Eksterne lenker
*
Navnedager i Sverige

I dag, . , har **** navnedag i Sverige.

«Namnsdag på härbret». Svensk navnedagsfeiring malet av Carl Larsson i 1898.

I Sverige er det en lang ubrutt tradisjon for å feire navnedager. Navnedagsfeiringen går helt tilbake til før reformasjonen, og i motsetning til i mange andre land holdt skikken seg sterk i Sverige også etter at landet hadde gått over til protestantismen. Før reformasjonen ble navnedagene feiret etter helgendagene. Den første listen over navnedager etter reformasjonen kom i 1749 i den offisielle svenske almanakken. Siden har listen vært endret flere ganger, senest i 2001 etter at en arbeidsgruppe nedsatt av Svenska Akademien hadde kommet med et forslag. Planen er at listen skal gjennomgås og revideres om 15 år, det vil si i 2016.

## Se også
* Navnedag
 
## Navnedagene i Sverige
Dette er en liste over navnedagene i Sverige sortert etter dato.
Biševo

**Biševo** (italiensk:*Busi*) er en øy i den kroatiske delen av Adriaterhavet. Den ligger midt i Dalmatias skjærgård, fem kilometer sørvest for øya Vis. Den har et areal på 5,8 km², og hadde et folketall på 19 i 2001. Øya består av kalkstein, det høyeste punktet på øya er Straženica som er 239 meter over havet. Sentralt på øya er det fruktbare åkre, norddelen av øya er dekket av furuskog og resten av øya med middelhavskratt (maquis) eller bare stein.  Kysten utenfor er et rikt fiskeområde. De viktigste næringsveiene er vindyrking, fiske og turisme.

Et benediktinsk kloster ble grunnlagt på Biševo i 1050 av Ivan Grlić fra Split, men det ble forlatt to århundre senere på grunn av faren fra sjørøvervirksomheten i området. En kirke viet til St. Sylvester er bevart i nærheten av klosterruinene.

På den bratte kysten er det flere grotter, den mest kjente kalles den blå grotte (kroatisk: Modra špilja). Den har vært tilgjengelig siden 1884, og er bare mulig å nå via båt. den er 18 meter lang, 6 meter dyp og 6 meter høy. Grotteinngangen er bare 1,5 meter høy og 2,5 meter bred. Mellom klokken 10 og 13 reflekteres solstråler som trenger gjennom den undersjøiske åpningen i den hvite bunnen, og gir grotten en blå farge og fisk og andre objekter i vannet en sølvfarge.

## Referanser


## Eksterne lenker
* 
* Biševo på croatia-beaches.com (engelsk)
* Biševo påcroatiatouristcenter.com (engelsk)
Finn H. Andreassen

**Finn Harald Andreassen** (født 1944) er en norsk journalist med lang fartstid i NRK og TV 2.

Andreassen startet yrkeskarrieren i forskjellige aviser og ukeblader. Han ble ansatt i NRK i 1978. Her var han programleder for aktualitetsprogrammer som blant annet *[[Studio A]]* og *[[Antenne Ti]].* I 1991 begynte han i TV 2 og var sentral i oppbyggingen av kanalen. Her var han først nyhetsredaktør, deretter avanserte han til viseadministrerende direktør. I 2000 sa han opp sin stilling i TV 2 etter uenighet med kanalens nye sjef, Kåre Valebrokk, om kanalens profil. Han startet deretter opp web-kanalen Cee.tv sammen med Trygve Rønningen. I 2008 ble han ansatt som sjef for TV-kanalen Frikanalen. Han var president i Norges Golfforbund fra 2011 til 2015.

I 1989 utga han en bok om den tidligere narkotikadømte *Jonas Wold Flukten : på eventyr med Jonas Wold.* Han skrev boka sammen med de impliserte i boken, Jonas og politimannen Geir Bing. I 2004 utga han boka *Subjektivt kamera* der han blant annet hevdet at to tidligere kollegaer hadde drevet en kampanje for å hindre at han ble TV 2s nye toppsjef i 1999. I 2012 ga han ut romanen *Desertørene i nord*.

## Referanser
Rundkollan

**Rundkollan** er en fjellrekke med flere runde topper i Reinheimen nord i Lom kommune i Innlandet. Den strekker seg fra Vesleskardet ved Skardtind i vest til Grufsa ved Storbrettingskollen i øst. Tre av toppene har primærfaktor på over 50 meter, og av disse er den midtre toppen høyest med  meter over havet. Den østre toppen på fjellet er på , mens den vestligste når  meter over havet.

## Se også
* Liste over Norges høyeste fjell

## Referanser
EM i friidrett 1998 – Kulestøt kvinner

Dette er de offisielle resultatene for øvelsen **Kulestøt damer** ved EM i friidrett 1998 i Budapest, Ungarn. 

Katarina Sederholm representerte Norge, men klarte ikke å kvalifisere seg til finalen.

## Medaljevinnere

## Resultater
### Kvalifisering
#### Gruppe A

#### Gruppe B

### Finalen

## Eksterne lenker
* Resultater, finale
* Resultater, kvalifisering
Svartfjell

**Svartfjell** er et fjell i Okstindan i Hemnes kommune i Nordland. Det har en høyde på 1&nbsp;872 meter over havet.

## Se også
* Liste over Norges høyeste fjell

## Referanser
Storskarhøa

**Storskarhøa** (også skrevet *Storskardhøa*) er et fjell øst for Håkodalen i Sunndal kommune i Møre og Romsdal. Det har en høyde på  meter over havet.

Berggrunnen består for det meste av granat-glimmerskifer. Over høyden vest for Storglupbotnen er det et felt med granittisk gneis, og i fjellsidene også noen små felt med peridotitt og amfibolitt.

Fjellet ligger i Dovrefjell-Sunndalsfjella nasjonalpark.

## Se også
* Liste over Norges høyeste fjell

## Fotnoter



## Referanser
Notiophilus aestuans

***Notiophilus aestuans*** er en av billene i delgruppen (underfamilien) rovløpere (Nebriinae) i familiegruppen løpebiller.

## Utbredelse
*Notiophilus aestuans* er utbredt fra vest i Mellom-Europa, østover til i Asia, til Kaukasus og vest i Sibir.

## Utseende
*Notiophilus aestuans* er mellom 4&nbsp;og&nbsp;5,5&nbsp;millimeter lang.  Dekkvingene samt resten av kroppen er bronsefarget. Pannen har flere markerte furer.

## Levevis
*Notiophilus aestuans* er en dagaktiv løpebille, men den foretrekker skygge og lever derfor gjerne litt bortgjemt. Den finnes i tilknytning til åpne vegetasjonsfattige enger, gjerne i veiskråninger og lignende. Den Larvene lever som rovdyr.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Barsevskis A. 1999. *Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe.* Procedings of the XXIV Nordic Congress of Entomology. Side 39-43. ISBN 9985-830-29-6

## Eksterne lenker
* 
* ''Notiophilus aestuans'' (''Notiophilus aesthuans'') - Ground Beetles of Ireland
* Rovløpere – Tree of Life (Nebriinae, Carabidae) engelskspråklig
* Rovløpere – Database Carabidae of the World – engelskspråklig
* Norsk entomologisk forening
Fritz Gunst

**Fritz «Itze» Gunst** (født 22. september 1908, død 9. november 1992) var en tysk vannpolospiller som deltok i flere olympiske leker, 1928 i Amsterdam, 1932 i Los Angeles og 1936 i Berlin.
 
Gunst ble olympisk mester i vannpolo under OL 1928 i Amsterdam. Han var med på det tyske laget som vant vannpoloturneringen. Det var fjorten nasjoner som stilte lag. Tyskland slo Belgia med 5-2 i finalen etter forlengning. De andre spillerne på det tyske laget var Erich Rademacher, Emil Benecke, Otto Cordes, Karl Bähre, Joachim Rademacher, Max Amann og Johannes Blank. Gunst spilte alle tre kampene og han scoret ett mål. 

Fire år senere, under OL 1932 i Los Angeles spilte han på tyske laget som kom på andreplass i vannpolo bak Ungarn. Gunst spilte alle fire kampene. Han var også med på det tyske vannpololaget som tok sølv under OL 1936 i Berlin.

## OL-medaljer
* 1928  Amsterdam -  **Gull** i vannpolo, (Tyskland)
* 1932  Los Angeles -  Sølv i vannpolo, (Tyskland)
* 1936  Berlin -  Sølv i vannpolo, (Tyskland)

## Referanser


## Eksterne lenker
*
Tartarenes ørken (film)

***Tartarenes ørken*** (originaltittel: *Il deserto dei Tartari*) er en italiensk krigsdrama fra 1976 i regi av Valerio Zurlini. Filmen er basert på boka *[[Tartarenes ørken]]* fra 1940, skrevet av den italienske forfatteren Dino Buzzati. Filmen handler om den unge offiseren, Giovanni Drogo, og tiden hans som grensevakt på Bastiani fortet. Hovedrollen spilles av Jacques Perrin. 

Filmen ble spilt inn i den historiske byen Arg-e Bam i Iran.

Den ble tildelt David di Donatello for Beste Film, Beste Regissør og en Spesiell *David* til Giuliano Gemma for hans rolle. Den mottok også en Silver Ribbon av Italian National Syndicate of Film Journalists i klassen beste Regissør samt to Golden Goblets.

## Handling
Den første militære posten den unge løytnanten Drogo blir sendt til er et avsidesliggende slott fra middelalderen helt i utkanten av nasjonen deres. Rett utenfor posten deres ligger den tomme ørkenen hvor tartarene holder til. Ved denne ensomme utposten, selv om ingen fiender dukker opp, går garnisonen høytidelig gjennom alle militær-livets ritualer. Men isolasjon og stress eroderer etter hvert soldatene både mentalt og fysisk, noe som fører til uberegnelig oppførsel og sykdommer.

Offiserene krangler kontinuerlig, og en tropp soldater gjør mytteri når en av dem blir skutt for angivelig desertering. Kommandøren rir deretter inn i ørkenen på egen hånd, hvor han begår selvmord. Til slutt blir også Drogo syk og, satt inn i en vogn for å frakte ham tilbake til sivilisasjonen, kollapser han og dør.

## Rollebesetning
* Jacques Perrin: Sten. Giovanni Drogo
* Vittorio Gassman: Grev Giovanbattista Filimore
* Giuliano Gemma: Magg. Matis
* Helmut Griem: Lt. Simeon
* Philippe Noiret:  General
* Fernando Rey: Lt. Col. Nathanson
* Laurent Terzieff: Lt. Pietro Von Hamerling
* Jean-Louis Trintignant: Magg. Med. Rovine
* Max von Sydow: Cpt. Ortiz
* Giuseppe Pambieri: Lt. Rathenau
* Francisco Rabal: M. llo Tronk
* Lilla Brignone: Drogos mor
* Bryan Rostron: Von Armin

## Referanser
 

## Eksterne lenker
*